  Майя Бывальцева Удмуртиысь кунпуш ужъёсъя министерствоен Максим Тихонов кивалтыны кутскиз. Сое та интыуже юнматон сярысь косэтэз Россилэн азьмуртэз 2-тӥ пӧсьтолэзе кинюртӥз. Та дырозь Тихонов Россиысь МВД-лэн Калуга улосвылъя управлениезлэн кивалтӥсезлэн воштӥсез луыса ужаз. Тодэ вайытом, 2018-тӥ арысь гудырикошконысен Удмуртиысь министерствоен Алексей Попов кивалтӥз, азьвыл со Россиысь МВД-лэн Архангельск улосвылъя управлениезлэн кивалтӥсезлэн воштӥсез вал. ВАТСАН Максим Николаевич Тихонов вордскиз 1978-тӥ арын Орёл улосвылын. 1996-тӥ арын кунпуш ужъёсъя ёзэсъёсы службае пыриз. Кык вылӥ дышетскемез. 2015-тӥ арын службазэ куштытэк Россиысь ВМД-лэн управлениезлэсь академизэ йылпумъяз. Трос пол Уйпал Кавказэ командировкаосы ветлӥз. Кун но удысэт данъетъёсын пусъемын. Кышнояськемын, кык пиналъёссэ будэтэ. Тегъёс: Ижкар МВД Удмуртия кивалтӥсьёс  